
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1202 


16 Σεπτεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση ειδικής παροχής στους υπαλλήλους των 


Νομαρχιακών Αυτοδιοικήσεων. 1 

Χορήγηση άδειας ίδρυσης και λειτουργίας τομέων και 
ειδικοτήτων στο ιδιωτικό Τ.Ε.Ε. Θεοδωροπούλου 

Καλλιόπης. 2 

Χορήγηση άδειας ίδρυσης και λειτουργίας τομέων και 
ειδικοτήτων στο ιδιωτικό Τ.Ε.Ε. «Σχολές Εγνατία» 3 
Εσωτερικός Κανονισμός Λειτουργίας του Εθνικού 
Συμβουλίου Ραδιοτηλεόρασης. 4 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην 1062564/1167/Α0006/ 
8.7.2002 απόφαση του υπουργού Οικονομίας και 


Οικονομικών. 5 

Διόρθωση σφάλματος στη ΔΥ1δ/71713/30.7.2002 

απόφαση του Υπουργού Υγείας και Πρόνοιας. 6 

Διόρθωση σφάλματος στην 3303/1.7.2002 απόφαση 
του Γενικού Γραμματέα Περιφ. Κεντρικής Μακεδο¬ 
νίας . 7 


ΑΠΟΦΑΣΕΙ Σ 

Αριθ. 2/47883/0022 (1) 

Χορήγηση ειδικής παροχής στους υπαλλήλους των Νο¬ 
μαρχιακών Αυτοδιοικήσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις των άρθρων 14 και 40 του Ν. 3016/2002 
«Για την εταιρική διακυβέρνηση θέματα μισθολογίου και 
άλλες διατάξεις». 

2. Τις διατάξεις του άρθρου 1 του Ν. 3029/2002 «Με¬ 
ταρρύθμιση συστήματος κοινωνικής ασφάλισης», σύμ¬ 
φωνα με τις οποίες η εν λόγω παροχή λαμβάνεται υπόψη 
από 1.1.2003 στη βάση υπολογισμού της σύνταξης. 

3. Την 1100383/1330/0006Α/31.10.2001 απόφαση του 
Πρωθυπουργού και του Υπουργού Οικονομικών «Καθορι¬ 


σμός αρμοδιοτήτων των Υφυπουργών Οικονομικών» 
(ΦΕΚ 1485/Β/31.10.2001). 

4. Τη ΔΙΔΚ/Φ. 1/2/22875/31.10.2001 (ΦΕΚ 1480/Β/ 
31.10.2001) απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Περί ανάθεσης αρμοδιοτήτων του Υπουργού 
ΕΣΔΔΑ στους Υφυπουργούς ΕΣΔΔΑ». 

5. Την ειδική συλλογική συμφωνία που υπεγράφη μετα¬ 
ξύ του Ελληνικού Δημοσίου και της Πανελλήνιας Ομο¬ 
σπονδίας Υπαλλήλων Νομαρχιακών Αυτοδιοικήσεων. 

6. Το γεγονός ότι από την απόφαση αυτή προκαλείται 
δαπάνη που βαρύνει τον κρατικό προϋπολογισμό, ΚΑΕ 
0267, 0367 και ανέρχεται στο ποσό των δεκατριών εκα¬ 
τομμυρίων πεντακοσίων χιλιάδων (13.500.000) ΕΥΡΩ πε¬ 
ρίπου, για το έτος 2002 και των δεκαοκτώ εκατομμυρίων 
(18.000.000) ΕΥΡΩ περίπου, για τα επόμενα έτη. 

7. Τις διατάξεις του Π.Δ. 81/2002 (ΦΕΚ 57/Α/2002) «Συγ¬ 
χώνευση των Υπουργείων Εθνικής Οικονομίας και Οικο¬ 
νομικών στο Υπουργείο Οικονομίας και Οικονομικών», 
αποφασίζουμε: 

1. Χορηγείται μηνιαία ειδική παροχή στους υπαλλήλους 
των Νομαρχιακών Αυτοδιοικήσεων, που δεν είναι δικαιού¬ 
χοι άλλου αντίστοιχου ή μεγαλύτερου ποσού από επίδο¬ 
μα ή αποζημίωση από ειδικό λογαριασμό άλλου φορέα, 
με την επιφύλαξη των ρυθμίσεων της αριθμ. 50908/31-7- 
2002 ΚΥΑ, μόνιμους και με σύμβαση εργασίας ιδιωτικού 
δικαίου, αορίστου χρόνου των οποίων οι αποδοχές διέπο- 
νται από τις διατάξεις του Ν. 2470/1997. 

2. Το ύψος της ειδικής παροχής είναι ισόποσο με τη δια¬ 
φορά του επιδόματος των 50 ΕΥΡΩ της παρ. 5 του άρ¬ 
θρου 30 του Ν. 2768/99, το οποίο εξακολουθεί να κατα¬ 
βάλλεται, με το ποσό των 176 ΕΥΡΩ και χορηγείται κατά 
τοήμισυ (50%) από 1.1.2002 και το σύνολο αυτής (100%), 
από 1.7.2002. 

3. Η ειδική παροχή της παραγράφου 1 της παρούσας, 
καταβάλλεται και στους αποσπασμένους από άλλα 
Υπουργεία, ΟΤΑ ή λοιπά ΝΠΔΔ, στις Νομαρχιακές Αυτο¬ 
διοικήσεις, στο ύψος των 176 ΕΥΡΩ και χορηγείται κατά 
το ίδιο ποσοστό όπως αναφέρεται στην παράγραφο 2 της 
παρούσας. 

4. Η ειδική παροχή συμψηφίζεται με οποιεσδήποτε άλ¬ 
λες παροχές, επιδόματα και αποζημιώσεις, εκτός των κα- 
ταβαλλομένων από συμμετοχή σε συλλογικά όργανα 
αποζημιώσεων, που λαμβάνουν οι δικαιούχοι αυτής, ανε- 

ξάρτητα από την πηγή που καταβάλλονται, καθώς και με 
την μηνιαία αμοιβή που προβλέπεται από την 2/81283/ 
0022/24.11.99 κοινή υπουργική απόφαση, όπως αναπρο- 
σαρμόσθηκε με την 2/31564/0022/3.7.2002 όμοια. Επί¬ 
σης, στην περίπτωση των υπαλλήλων των Νομαρχιακών 
Αυτοδιοικήσεων που είναι δικαιούχοι, εκτός του επιδό¬ 
ματος της παρ. 5 του άρθρου 30 του Ν. 2768/99 και επι¬ 
δομάτων ή αποζημιώσεων από ειδικούς λογαριασμούς 
άλλων φορέων, εφόσον το άθροισμα αυτών υπολείπεται 
της ειδικής παροχής όπως καθορίζεται στην παράγραφο 
2 της παρούσας, καταβάλλεται η εκάστοτεπροκύπτουσα 
διαφορά μέχρι την εξίσωσή τους με τα κατά τα ανωτέρω 
οριζόμενο ποσό των 126 ΕΥΡΩ. 

5. Όσοι υπάλληλοι είναι αποσπασμένοι εντός ή εκτός των 
Νομαρχιακών Αυτοδιοικήσεων και λαμβάνουν αντίστοιχα 
επιδόματα ή αποζημιώσεις με οποιαδήποτε μορφή, τα 
οποία αθροιστικώς υπερβαίνουν το ποσό της ειδικής παρο¬ 
χής , δεν δικαιούνται αυτή. Σε περίπτωση που τα εν λόγω επι¬ 
δόματα και αποζημιώσεις υπολείπονται της ειδικής παρο¬ 
χής της παραγράφου 2 της παρούσας, τότε καταβάλλεται 
η εκάστοτε προκύπτουσα σχετική διαφορά. 

6. Η κατά τα ως άνω χορηγούμενη ειδική παροχή δεν κα¬ 
ταβάλλεται για όσο διάστημα οι υπάλληλοι τελούν σε 
άδεια άνευ αποδοχών και σε κάθε άλλη ειδική άδεια πλην 
των θεσμοθετημένων αδειών (κανονικές, εκπαιδευτικές, 
κύησης και λοχείας κ.λ.π.), σε διαθεσιμότητα ή αργία και 
σε αναρρωτική άδεια πλην αυτής που χορηγείται από Δη¬ 
μόσια Νοσοκομεία, τα Κέντρα Υγείας του Δημοσίου, τις 
Πανεπιστημιακές κλινικές, τους νοσηλευτικούς σχηματι¬ 
σμούς του ΙΚΑ και τις ιδιωτικές κλινικές, εφόσον έχει 
προηγηθεί νοσηλεία σε αυτές που αποδεικνύεται από 
σχετικά παραστατικά (εισαγωγή, εξιτήριο κ.λ.π.). 

7. Η ειδική παροχή της παραγράφου 1 δεν περικόπτεται 
για όσο χρονικό διάστημα οι υπάλληλοι απουσιάζουν λό¬ 
γω συνδικαλιστικών υποχρεώσεων ή λόγω άσκησης κα¬ 
θηκόντων Προέδρων, Δημοτικών ή Κοινοτικών Συμβου¬ 
λίων ή Προέδρων Νομαρχιακών Επιτροπών των Νομαρ¬ 
χιακών Αυτοδιοικήσεων. 

8. Η ειδική αυτή παροχή, σύμφωνα και με τα αναφερόμε- 
να στην παράγραφο 2 του σκεπτικού της παρούσας, υπό- 
κειται στις συνήθεις κρατήσεις των επιδομάτων. Επίσης, 
συνεντέλλεται με τις μηνιαίες αποδοχές των υπαλλήλων. 

9. Από την έναρξη ισχύος της παρούσας παύει η ισχύς 
κάθε άλλης απόφασης, κατά το μέρος που ρυθμίζει δια¬ 
φορετικά τα αναφερόμενα στην απόφαση αυτή θέματα. 

10. Η απόφαση αυτή που ισχύει από 1.1.2002, να δημο- 
σιευθεί στην Εφημερίδα της Κυβερνήσεως. 

Αθήνα, 5 Σεπτεμβρίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ Λ. ΠΑΠΑΔΗΜΑΣ 

-♦- 

Αριθ. Φ1/331/80920/Δ5 (2) 

Χορήγηση άδειας ίδρυσης και λειτουργίας τομέων και ει¬ 
δικοτήτων στο ιδιωτικό Τ.Ε.Ε. Θεοδωροπούλου Καλ¬ 
λιόπης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του Ν. 2640/1998 


(ΦΕΚ 206/τ Α’), του Β.Δ. 685/1972 (ΦΕΚ 196/τΑ’) και του 
Π.Δ. 813/1977 (ΦΕΚ 259/τ Α’) και του άρθρου 14 του Ν. 
1966/1991 (Α' 147). 

2. Τις 14/26.3.2002 και30/23.7.2002πράξειςτου ΠΥΣΔΕ 
Χανιών. 

3. Την ΣΤ5/53/31.10.2001 (ΦΕΚ 1484/2001/τ.Β’) κοινή 
απόφαση του Πρωθυπουργού και του Υπουργού Εθνικής 
Παιδείας και θρησκευμάτων με θέμα: «Καθορισμός αρ- 
μοδιοτήτωντων Υφυπουργώντου ΥΠΕΠΘ», αποφασίζου¬ 
με: 

Χορηγούμε στη θεοδωροπούλου Καλλιόπη, ιδιοκτή- 
τρια ιδιωτικού ΤΕΕ με την προσωνυμία «ΖΗΤΑ» άδεια 
ίδρυσης και λειτουργίας τομέων και ειδικοτήτων Β’ Κύ¬ 
κλου Σπουδών που θα λειτουργήσει στα Χανιά, Τζανακά- 
κη 14 από το σχολικό έτος 2002 - 2003 ως εξής: 

ΗΜΕΡΗΣΙΟ Τ.Ε.Ε. 

Α. ΤΟΜΕΑΣ ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ με ειδικότη¬ 
τα Υπαλλήλων Οικονομικών Υπηρεσιών Β’ Κύκλου Σπου¬ 
δών. 

Β. ΤΟΜΕΑΣ ΠΛΗΡΟΦΟΡΙΚΗΣ - ΔΙΚΤΥΩΝ Η/Υ με ειδικό¬ 
τητα Υποστήριξης συστημάτων - Εφαρμογών των Δι¬ 
κτύων Υπολογιστών Β’ Κύκλου Σπουδών. 

Ο μέγιστος αριθμός μαθητών που θα εγγράφει δεν μπο¬ 
ρεί να υπερβαίνει τους τριάντα οκτώ (38) ανά κύκλο λει¬ 
τουργίας (βάρδια). 

Η παρούσα απόφαση αποτελεί προσθήκη στην άδεια 
που χορηγήθηκε με την αριθμ. Φ 17.4/3959 α/3.11.98 δια- 
πιστωτική πράξη της Διεύθυνσης Δ.Ε. Χανίων και την 
αριθμ. Φ1/196/Δ5/3439/10.8.2001 (Β’ 1109) υπουργική 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2002 

Ο ΥΦΥΠΟΥΡΓΟΣ 

ΝΙΚΟΣ ΓΚΕΣΟΥΛΗΣ 
-♦- 

Αριθ. Φ1/333/80243/Ρ5 (3) 

Χορήγηση άδειας ίδρυσης και λειτουργίας τομέων και ει¬ 
δικοτήτων στο ιδιωτικό Τ.Ε.Ε. «Σχολές Εγνατία». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του Ν. 2640/1998 
(ΦΕΚ 206/Α'), του Β.Δ. 685/1972 (ΦΕΚ 196/Α') και του 
Π.Δ. 813/1977 (ΦΕΚ 259/Α") και του άρθρου 14 του Ν. 
1966/1991 (ΦΕΚ 147/Α'). 

2. Τις 10/20.3.2002 και 19/10.7.2002 πράξεις του ΠΥΣΔΕ 
Ιωαννίνων. 

3. Την ΣΤ5/53/31.10.2001 (ΦΕΚ 1484/2001/τ.Β’) κοινή 
απόφαση του Πρωθυπουργού και του Υπουργού Εθνικής 
Παιδείας και θρησκευμάτων με θέμα: «Καθορισμός αρμο- 
διοτήτωντων Υφυπουργώντου ΥΠΕΠΘ», αποφασίζουμε: 

Χορηγούμε στο ιδιωτικό ΤΕΕ «Σχολές Εγνατία» άδεια 
ίδρυσης και λειτουργίας τομέων και ειδικοτήτων Α’ και Β’ 
Κύκλου Σπουδών που θα λειτουργήσει στα Ιωάννινα από 
το σχολικό έτος 2002 - 2003 ως εξής: 

ΗΜΕΡΗΣΙΟ Τ.Ε.Ε. 

Α. Στο κτίριο της οδού Πυρσινέλλα 10 

1. ΤΟΜΕΑΣ ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ με ειδικότητα 
Ξενοδοχειακών Επιχειρήσεων Α' και Β' Κύκλου Σπουδών. 

2. ΤΟΜΕΑΣ ΕΦΑΡΜΟΣΜΕΝΩΝ ΤΕΧΝΩΝ με ειδικότητα 
Σχεδιασμού Εσωτερικών Χώρων Α’ και Β’ Κύκλου Σπουδών. 

Β. Στο κτίριο της οδού Ασωπίου 12 

ΤΟΜΕΑΣ ΑΙΣΘΗΤΙΚΗΣ - ΚΟΜΜΩΤΙΚΗΣ με ειδικότητα 
Αισθητικής Τέχνης Α’ και Β’ Κύκλου Σπουδών. 

Ο μέγιστος αριθμός μαθητών ανά κύκλο λειτουργίας 
(βάρδια) ορίζεται: α) για το κτίριο της οδού Πυρσινέλα 10 
στους σαράντα (40) και β) για το κτίριο της οδού Ασωπίου 
12 στους είκοσι (20). 

Η παρούσα απόφαση αποτελεί προσθήκη στην άδεια 
που χορηγήθηκε με την 6081/18.11.98 διαπιστωτική πρά¬ 
ξη του Προϊσταμένου Δ.Ε. Ιωαννίνων και τη Φ1/238/Δ5/ 
10063/24.9.2001 υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2002 

Ο ΥΦΥΠΟΥΡΓΟΣ 

ΝΙΚΟΣ ΓΚΕΣΟΥΛΗΣ 
-♦- 

Αριθ. 20291/Ε (4) 

Εσωτερικός Κανονισμός Λειτουργίας του Εθνικού 
Συμβουλίου Ραδιοτηλεόρασης. 

ΟΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις των άρθρων 1 και 2 του Π.Δ. 181/1994 
«Συγκρότηση της Γενικής Γραμματείας Τύπου και Πλη¬ 
ροφοριών σε Υπουργείο Τύπου και Μέσων Μαζικής Ενη¬ 
μέρωσης» (ΦΕΚΑ' 116). 

2. Τις διατάξεις του Ν. 2863/2000 (ΦΕΚ Α' 262) «Εθνικό 
Συμβούλιο Ραδιοτηλεόρασης και άλλες αρχές και όργα¬ 
να του τομέα παροχής ραδιοτηλεοπτικών υπηρεσιών». 

3. Τις διατάξεις του Ν. 2690/1999 (ΦΕΚΑ' 45) «Κύρωση 
του Κώδικα Διοικητικής Διαδικασίας και άλλες διατάξεις». 

4. Την 13/10.7.2002 απόφαση του Εθνικού Συμβουλίου 
Ραδιοτηλεόρασης. 

5. Την ανάγκη της εύρυθμης, αποτελεσματικής και σύμ¬ 
φωνης με το νόμο λειτουργίας του Εθνικού Συμβουλίου 
Ραδιοτηλεόρασης. 

6. Το γεγονός ότι από την εφαρμογή της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Την κύρωση, κατ’ εφαρμογή του άρθρου 5 παρ. 1 του Ν. 
2863/2000, του εσωτερικού κανονισμού λειτουργίας του 
Εθνικού Συμβουλίου Ραδιοτηλεόρασης, ως εξής: 

«ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΕΘΝΙΚΟΥ ΣΥΜΒΟΥΛΙΟΥ ΡΑΔΙΟΤΗΛΕΟΡΑΣΗΣ 

ΚΕΦΑΛΑΙΟ Α' 

Γενικές Διατάξεις 

Άρθρο 1 

Το Εθνικό Συμβούλιο Ραδιοτηλεόρασης (εφεξής «Συμ¬ 
βούλιο») είναι Ανεξάρτητη συνταγματικά κατοχυρωμένη 
Αρχή με διοικητική και οικονομική αυτοτέλεια. Τα μέλη 
του απολαμβάνουν προσωπικής και λειτουργικής ανε¬ 
ξαρτησίας και κατά την άσκηση των αρμοδιοτήτων τους 
δεσμεύονται μόνο από το νόμο και τη συνείδησή τους. 

Άρθρο 2 

1. Το Συμβούλιο αποτελείται από επτά μέλη, το διευθυ¬ 


ντή του, το ειδικό επιστημονικό και το διοικητικό και λοιπό 
προσωπικό. 

2. Το Συμβούλιο ασκείτο καθήκοντά του σε Ολομέλεια 
και σε ειδικά Κλιμάκια. Για τη λειτουργία των Κλιμακίων 
απαιτείται προηγούμενη απόφαση της Ολομέλειας (άρ¬ 
θρο 5 παρ. 3του Ν. 2863/2000). 

3. Το Συμβούλιο μπορεί να λειτουργήσει, όχι όμως για 
διάστημα μεγαλύτερο του τριμήνου, αν κάποια από τα μέ¬ 
λη του για οποιονδήποτε λόγο εκλείψουν ή αποχωρήσουν 
ή απολέσουντην ιδιότητα βάσει της οποίας διορίσθηκαν. 

Άρθρο 3 

Καθήκοντα Προέδρου 

1. Ο Πρόεδρος του Συμβουλίου εκπροσωπεί δικαστι¬ 
κούς και εξωδίκωςτο Συμβούλιο στην Ελλάδα και στο εξω¬ 
τερικό. Με εξαίρεση τη δικαστική εκπροσώπηση, ο Πρόε¬ 
δρος μπορεί να αναθέτει την εκπροσώπηση του Συμβου¬ 
λίου, σε άλλο μέλος του ή κατόπιν απόφασης της 
Ολομέλειας σε επιστημονικό συνεργάτη (άρθρο 5 παρ. 4 
του Ν. 2863/2000). 

2. Ο Πρόεδρος του Συμβουλίου συγκαλεί εκτάκτως την 
Ολομέλεια, όποτε το κρίνει αναγκαίο, και υποχρεωτικά 
εφόσον το ζητήσουν εγγράφως τουλάχιστον δύο (2) μέ¬ 
λη, προσδιορίζοντας και το θέμα της συζήτησης.. 

3. Ο Πρόεδρος του Συμβουλίου επιβλέπει τις εργασίες 
των επί μέρους Τμημάτωντου Συμβουλίου και παρέχει κα¬ 
τευθύνσεις και οδηγίες στο επιστημονικό και λοιπό προ¬ 
σωπικό (άρθρο 5 παρ. 4του Ν. 2863/2000). 

4. Ο Πρόεδρος υπογράφει τις αποφάσεις του Συμβου¬ 
λίου (άρθρο 5 παρ. 4του Ν. 2863/2000). 

5. Ο Πρόεδρος του Συμβουλίου επικοινωνεί με όλους 
τους δημόσιους φορείς, καθώς και με κάθε άλλο φυσικό 
ή νομικό πρόσωπο και ενημερώνει τον Υπουργό Τύπου και 
Μέσων Μαζικής Ενημέρωσης, τις αρμόδιες κοινοβουλευ¬ 
τικές επιτροπές και κάθε άλλο φορέα και αρχή σχετικά με 
τη λειτουργία και το έργο του Συμβουλίου (άρθρο 5 παρ. 
4τουΝ. 2863/2000). 

6. Ο Πρόεδρος του Συμβουλίου διαθέτει τις πιστώσεις, 
αναλαμβάνει υποχρεώσεις, καταρτίζει συμβάσεις και διε¬ 
νεργεί τις δαπάνες της αρχής σύμφωνα με όσα ορίζονται 
στον παρόντα Κανονισμό (άρθρο 1 παρ. 2 του Ν. 2863/ 
2000 ). 

7. Γ ια την ανάθεση έργων, προμηθειών και υπηρεσιών 
εφαρμόζονται οι διατάξεις που ισχύουν για το Δημόσιο 
(άρθρο 1 παρ. 2 του Ν. 2863/2000) 

8. Ο Πρόεδρος του Συμβουλίου μπορεί να εξουσιοδοτεί 
μέλη ή ειδικούς επιστήμονες να υπογράφουν με εντολή του, 
πράξεις ή άλλα έγγραφα, ειδικώς δε το διοικητικό προσω¬ 
πικό να υπογράφουν έγγραφα διαδικαστικής φύσεως. 

Άρθρο 4 

Καθήκοντα Αντιπροέδρου 

1. Ο Αντιπρόεδρος του Συμβουλίου αναπληρώνει τον 
Πρόεδρο σε όλες τις αρμοδιότητές του, όταν αυτός κω¬ 
λύεται για οποιονδήποτε λόγο να τις ασκήσει ή απουσιά¬ 
ζει από την έδρατης αρχής. Επίσης με απόφαση της Ολο¬ 
μέλειας επιτρέπεται η εξουσιοδότηση υπογραφής στον 
Αντιπρόεδρο (άρθρο 5 παρ. 5 του Ν. 2863/2000). 

2. Ο Αντιπρόεδρος του Συμβουλίου προεδρεύει στα 
Κλιμάκια που συγκροτούνται σύμφωνα με το άρθρο 5 του 
παρόντος Κανονισμού (άρθρο 5 παρ. 5του Ν. 2863/2000). 

ΚΕΦΑΛΑΙΟ Β' 

Συνεδριάσεις Συμβουλίου 

Άρθρο 5 

Ολομέλεια - Κλιμάκια 

1. Το Συμβούλιο λειτουργεί σε Ολομέλεια ή σε ειδικά 
Κλιμάκια. 

2. Τα Κλιμάκια συγκροτούνται με απόφαση της Ολομέ¬ 
λειας για τη μελέτη και την εξέταση συγκεκριμένων ζητη¬ 
μάτων ή ευρύτερων θεμάτων (άρθρο 5 παρ. 3 του Ν. 
2863/2000). Στην απόφαση της Ολομέλειας για τη συ¬ 
γκρότηση του κάθε Κλιμακίου ορίζονται επίσης τα μέλη 
αυτού. 

3. Τις αρμοδιότητες του Συμβουλίου ασκεί η Ολομέ¬ 
λεια. Μεταβίβαση αποφασιστικών αρμοδιοτήτων στα Κλι¬ 
μάκια δεν επιτρέπεται (άρθρο 5 παρ. 3 του Ν. 2863/2000). 
Τα Κλιμάκια υποβάλλουν εισηγήσεις προς την Ολομέλεια 
με σκοπό την υποβοήθηση του έργου της. 

4. Στα Κλιμάκια μετέχουν χωρίς δικαίωμα ψήφου ειδικοί 
επιστήμονες και λοιπό προσωπικό που έχουν επιφορτι- 
σθεί με το σχηματισμό φακέλου και τη σύνταξη εισήγη¬ 
σης για τα θέματα που εξετάζονται (άρθρο 5 παρ. 3 του Ν. 
2863/2000). 

5. Το δικαίωμα της προηγούμενης ακρόασης των εγκα- 
λούμενων προσώπων στο πλαίσιο των ελεγκτικών και κυ¬ 
ρωτικών αρμοδιοτήτων του Συμβουλίου ασκείται ενώπιον 
της Ολομέλειας (άρθρο 5 παρ. 3 του Ν. 2863/2000). 

Άρθρο 6 

Συνεδριάσεις Ολομέλειας 

1. Η Ολομέλεια του Συμβουλίου συνέρχεται σε τακτική 
συνεδρίαση στην έδρα του Συμβουλίου ή και εκτός αυ¬ 
τής, αν αυτό έχει ορισθεί προηγουμένως, τουλάχιστον 
τρεις (3) φορές το μήνα. Συνέρχεται επίσης εκτάκτως με 
απόφαση του Προέδρου ή εάν το ζητήσουν εγγράφως 
δύο (2) τουλάχιστον μέλη του Συμβουλίου προσδιορίζο¬ 
ντας και τα προς συζήτηση θέματα (άρθρο 5 παρ. 6 του Ν. 
2863/2000). 

2. Η Ολομέλεια συνέρχεται σε συνεδρίαση ύστερα από 
πρόσκληση του Προέδρου, στην οποία αναγράφονται ο 
χρόνος και ο τόπος της συνεδρίασης, καθώς και τα θέμα¬ 
τα της ημερήσιας διάταξης. 

3. Για κάθε θέμα της ημερήσιας διάταξης ο Πρόεδρος 
ορίζει ως εισηγητή ένα μέλος του Συμβουλίου ή έναν ειδι¬ 
κό επιστήμονα ή έναν από το λοιπό προσωπικό, οι οποίοι 
σε συνεργασία με τον Πρόεδρο και το αρμόδιο κλιμάκιο 
επεξεργάζονται το συγκεκριμένο θέμα. Εάν για κάποιο 
θέμα απαιτείται γραπτή εισήγηση προς την Ολομέλεια, 
αυτή κοινοποιείται στα μέλη τουλάχιστον 24 ώρες πριν 
απάτη συνεδρίαση. 

Άρθρο 7 

Πρόσκληση μελών 

1. Η πρόσκληση γνωστοποιείται από την γραμματεία 
του Συμβουλίου στα μέλη τουλάχιστον σαρανταοκτώ 
ώρες πριν από τη συνεδρίαση είτε μέσω ταχυδρομείου ή 
ηλεκτρονικού ταχυδρομείου, είτε με τηλεομοιοτυπία, τη¬ 
λεγράφημα ή τηλεφώνημα, είτε τέλος με κάθε άλλο πρό¬ 
σφορο μέσο. 

2. Σε κάθε περίπτωση το γεγονός αυτό αποδεικνύεται 
με σχετική σημείωση της γραμματείας του Συμβουλίου ή 
του προσώπου που ενήργησε κατ'εντολή του Προέδρου 
σε ειδικό βιβλίο που τηρείται για το σκοπό αυτό. Η σημεί¬ 


ωση πρέπει να φέρει χρονολογία και υπογραφή του προ¬ 
σώπου που έκανε την πρόσκληση. 

3. Η ανωτέρω προθεσμία μπορεί, σε περίπτωση κατε- 
πείγοντος, να συντμηθεί. Η πρόσκληση τότε απευθύνεται 
στα μέλη εγγράφως και αναφέρονται σε αυτή οι λόγοι 
που κατέστησαν τη σύντμηση αναγκαία. 

4. Πρόσκληση δεν απαιτείται να αποσταλεί σε μέλος 
του Συμβουλίου, το οποίο έχει δηλώσει εγγράφως στον 
Πρόεδρο κώλυμα συμμετοχής στη συγκεκριμένη συνε¬ 
δρίαση ή στις συνεδριάσεις μιας ορισμένης χρονικής πε¬ 
ριόδου. Σε κάθε περίπτωση τα μέλη οφείλουν να ενημε¬ 
ρώνουν εγκαίρως την γραμματεία του Συμβουλίου για τυ¬ 
χόν κώλυμά τους να παραστούν στη συνεδρίαση. 

5. Αν κατά τη συνεδρίαση απουσιάσει μέλος που δεν εί¬ 
χε προσκληθεί, η συνεδρίαση είναι παράνομη. Αν υπήρ¬ 
ξαν πλημμέλειες ως προς την κλήτευση μέλους, το Συμ¬ 
βούλιο συνεδριάζει νομίμως εφόσον το συγκεκριμένο μέ¬ 
λος είναι παρόν και δεν αντιλέγει στην πραγματοποίηση 
της συνεδρίασης. 

Άρθρο 8 

Απαρτία - Λειτουργία 

1. Το Συμβούλιο συνεδριάζει νομίμως εφόσον μετέχουν 
στη συνεδρίαση ο Πρόεδρος ή ο Αντιπρόεδρος και τρία 
(3) τουλάχιστον μέλη. Η απαρτία πρέπει να υφίσταται σε 
όλη τη διάρκεια της συνεδρίασης. Αν κατά την έναρξη της 
συνεδριάσεως διαπιστωθεί έλλειψη απαρτίας, η Ολομέ¬ 
λεια καλείται εκ νέου σε συνεδρίαση η οποία πραγματο¬ 
ποιείται το ενωρίτερον εντός εικοσιτεσσάρων ωρών στον 
ίδιο τόπο και με την ίδια ημερήσια διάταξη, εφόσον υφί- 
σταται απαρτία. 

2. Στις συνεδριάσεις της Ολομέλειας έως της ενάρξεως 
της διασκέψεως δύναται να παρίστανται οι ειδικοί επιστή¬ 
μονες ή όσοι από το λοιπό προσωπικό που τυχόν έχουν 
ορισθεί ως εισηγητές επίτων θεμάτωντης ημερήσιας διά¬ 
ταξης, ο υπάλληλος του Συμβουλίου που εκτελεί χρέη 
γραμματέα της συνεδρίασης, καθώς και όποια άλλα πρό¬ 
σωπα έχουν προσκληθεί από τον Πρόεδρο για να παρά¬ 
σχουν πληροφορίες ή διευκρινίσεις χρήσιμες για την 
εκτέλεση του έργου της Ολομέλειας. 

3. Η νομιμότητατης σύνθεσηςτου Συμβουλίου δεν επη¬ 
ρεάζεται από την τυχόν εναλλαγή των μετεχόντων μελών 
σε διαδοχικές συνεδριάσεις. 

ΚΕΦΑΛΑΙΟ Γ 

Λόγοι αποκλεισμού των μελών, δηλώσεις αποχής και 
αιτήσεις εξαίρεσης 

Άρθρο 9 

Λόγοι αποκλεισμού των μελών 

1. Τα Μέλη του Συμβουλίου αποκλείονται από την άσκη¬ 
ση των καθηκόντων τους σε υπόθεση (α) από την έκβαση 
της οποίας έχουν άμεσο ή έμμεσο προσωπικό συμφέρον 
ή (β) στην οποία έχουν αναμιχθεί αυτοπροσώπως ή δια 
παρενθέτου προσώπου με οποιονδήποτε τρόπο λ.χ. με 
την ιδιότητα του πληρεξουσίου, αντιπροσώπου, εκπρο¬ 
σώπου, συμβούλου, μάρτυρα, πραγματογνώμονα ή νομι¬ 
κού παραστάτη. 

2. Τα Μέλη του Συμβουλίου αποκλείονται από την άσκη¬ 
ση των καθηκόντων τους εφόσον ένα από τα μέρη ή άλλο 
συνδεόμενο με την υπόθεση πρόσωπο (α) έχει την ιδιότη¬ 
τα του συζύγου ή συγγενούς εξ αίματος ή εξ αγχιστείας, 
κατ’ ευθείαν μεν γραμμή απεριορίστως, εκ πλαγίου δε μέ- 

χρι και τετάρτου βαθμού ή (β) είναι πρόσωπο, με το οποίο 
έχουν ιδιαίτερο δεσμό ή ιδιάζουσα σχέση ή εχθρότητα. 

Άρθρο 10 

Κοινές διατάξεις για τις δηλώσεις αποχής και 
τις αιτήσεις εξαίρεσης 

1. Για τον αποκλεισμό μέλους από την άσκηση των κα¬ 
θηκόντων του κατά τα ανωτέρω απαιτείται υποβολή δή¬ 
λωσης αποχής από το ίδιο ή αίτηση εξαίρεσης από ενδια¬ 
φερόμενο μέρος. Η δήλωση αποχής και η αίτηση εξαίρε¬ 
σης είναι έγγραφες και υποβάλλονται στον Πρόεδρο του 
Συμβουλίου ή, εφόσον αφορούντον Πρόεδρο, στον Αντι¬ 
πρόεδρο. 

2. Εφόσον για συγκεκριμένη υπόθεση υποβληθεί δήλω¬ 
ση αποχής ή αίτηση εξαίρεσης, η υπόθεση δεν συζητείται 
πρινληφθείσχετική απόφαση. Επίσηςτο Μέλοςπου αφο¬ 
ρά η δήλωση αποχής ή η αίτηση εξαίρεσης οφείλει να 
απέχει από κάθε διαδικαστική πράξη σχετικά με τη συ¬ 
γκεκριμένη υπόθεση, εκτός εκείνων, με τις οποίες συ¬ 
μπράττει στην έκδοση αποφάσεων για αναβολή της συ¬ 
ζήτησης ή για αντιμετώπιση των ανακυπτόντων πρακτι¬ 
κών ζητημάτων και οι οποίες δεν συνιστούν ανεπίτρεπτη 
ανάμιξή του στην εκδίκαση της υπόθεσης. 

3. Σε περίπτωση ταυτόχρονου αποκλεισμού του Προέ¬ 
δρου και του Αντιπροέδρου του Συμβουλίου στην Ολομέ¬ 
λεια, προεδρεύει το αρχαιότερο μέλος του Συμβουλίου 
κατά σειρά διορισμού στην αντίστοιχη Υπουργική Από¬ 
φαση. 

4. Η δήλωση αποχής πρέπει να περιέχει κατά τρόπο σα¬ 
φή και ορισμένο τους λόγους αποκλεισμού ή τυχόν λό¬ 
γους ευπρέπειας που τη θεμελιώνουν. 

5. Η αίτηση εξαίρεσης υποβάλλεται από το ενδιαφερό¬ 
μενο μέρος αυτοπροσώπως ή από πληρεξούσιο με ειδική 
πληρεξουσιότητα, πρέπει δε να περιέχει, κατά τρόπο σα¬ 
φή και ορισμένο, τους λόγους εξαίρεσης που τη θεμελιώ- 
νουνή τους τυχόν συγκεκριμένους πραγματικούς λόγους 
που δημιουργούν αμφιβολία ως προς την αντικειμενική 
άσκηση των καθηκόντων μέλους του Συμβουλίου. 

6. Είναι απαράδεκτη η αίτηση εξαίρεσης όλων των με¬ 
λών του Συμβουλίου ή τόσων μελών, ώστε με τον αριθμό 
που απομένει να μη καθίσταται δυνατή η επίτευξη απαρ¬ 
τίας στην Ολομέλεια του Συμβουλίου. 

ΚΕΦΑΛΑΙΟ Δ' 

Διαδικασία συζήτησης στην Ολομέλεια 
Άρθρο 11 

Εισαγωγή των θεμάτων προς συζήτηση 

1. Ο Πρόεδρος ορίζει για κάθε θέμα εάν αυτό θα συζη¬ 
τηθεί στην Ολομέλεια ή στο αρμόδιο ειδικό Κλιμάκιο και 
προσδιορίζει ταυτόχρονα το χρόνο και τον τόπο της συ¬ 
ζήτησης αυτής, κατόπιν συγκαλείτην Ολομέλεια. Το κλι¬ 
μάκιο αποφασίζει και ανακοινώνει στην Ολομέλεια αν κά¬ 
ποιο θέμα δεν θα πρέπει να εισαχθεί σε αυτή. 

2. Το Συμβούλιο μπορεί να αποφασίσει τη συνεκδίκαση 
υποθέσεων που εκκρεμούν ενώπιον της Ολομέλειας ή το 
χωρισμό υποθέσεων που εισάγονται για συνεκδίκαση. 

3. Τα εισαγόμενα προς συζήτηση θέματα αναγράφο¬ 
νται σε έκθεμα που καταρτίζει η γραμματεία του Συμβου¬ 
λίου για κάθε συνεδρίαση της Ολομέλειας, το οποίο και 
αναρτά στον πίνακα ανακοινώσεων του Συμβουλίου. Η μη 
ανάρτηση του εκθέματος δεν προκαλεί ακυρότητα της 
διαδικασίας. 


4. Κατά τη συνεδρίαση της Ολομέλειας επιτρέπεται η 
προσθήκη νέων θεμάτων στην ημερήσια διάταξη, εφόσον 
όλα τα παρόντα μέλη συμφωνήσουν σε αυτό. 

5. Η συζήτηση κάθε υπόθεσης αρχίζει με την εκφώνησή 
της. Τη συζήτηση διευθύνει ο Πρόεδρος, ο οποίος δίδει 
και αφαιρεί το λόγο. Επίσης ο Πρόεδρος και τα μέλη δύ- 
νανται να υποβάλουν ερωτήσεις προς τους παριστάμε- 
νους τρίτους. 

6. Μετά την εκφώνηση το λόγο λαμβάνει ο εισηγητής επί 
της υποθέσεως, ο οποίος αναπτύσσει συνοπτικά την ει¬ 
σήγησή του. Τον εισηγητή απάντα ή κωλυόμενο αντικαθι¬ 
στά στις συνεδριάσεις αναπληρωτής που ορίζεται με 
πράξη του Προέδρου. 

7. Οι συνεδριάσεις της Ολομέλειας και των Κλιμακίων 
δεν είναι δημόσιες, εκτός αν προβλέπεται διαφορετικά 
στο νόμο. Ύστερα από τις συνεδριάσεις της Ολομέλειας 
εκδίδεται, με ευθύνη του Προέδρου ανακοίνωση Τύπου. 

Άρθρο 12 

Προηγούμενη ακρόαση 

1. Επί αιτήσεως κάθε φυσικού ή νομικού προσώπου 
προς το Συμβούλιο ο Πρόεδρος, εφόσον το θεωρεί ανα¬ 
γκαίο, μπορεί να προσκαλεί το πρόσωπο αυτό ή τον νόμι¬ 
μο εκπρόσωπό του να παράσχει, είτε εγγράφως είτε προ- 
φορικώς, πληροφορίες και διευκρινίσεις. Οι υπάλληλοι 
της γραμματείας , οι ειδικοί επιστήμονες ή το λοιπό προ¬ 
σωπικό που είναι επιφορτισμένοι με το σχηματισμό του 
φακέλου καιτη σύνταξη της σχετικής εισήγησης μπορούν 
κατόπιν σχετικής άδειας του Προέδρου να ζητούν διευ- 
κρινήσεις. 

2. Οι διοικητικές κυρώσεις που προβλέπονται για παρά¬ 
βαση της ισχύουσας ραδιοτηλεοπτικής νομοθεσίας, επι¬ 
βάλλονται πάντοτε ύστερα από κλήτευση προς ακρόαση 
ενώπιον της Ολομέλειας είτε του εγκαλούμενου φυσικού 
προσώπου είτε του νομίμου εκπροσώπου του εγκαλού- 
μενου νομικού προσώπου ή των πληρεξουσίων δικηγό¬ 
ρων αυτών. 

3. Τη διαδικασία της προηγούμενης ακρόασης του 
εγκαλούμενου φυσικού ή νομικού προσώπου ενώπιοντης 
Ολομέλειας παρακολουθεί, χωρίς δικαίωμα συμμετοχής 
και ο ειδικός επιστήμονας ή το λοιπό προσωπικό που έχει, 
επιφορτισθεί με τη σύνταξη της εισήγησης επί του θέμα¬ 
τος. 

4. Η πρόσκληση σε ακρόαση είναι έγγραφη, αναφέρει 
τον τόπο, την ημέρα και την ώρα της ακρόασης και προσ¬ 
διορίζει υποχρεωτικά τα προς συζήτηση θέματα. Η πρό¬ 
σκληση αποστέλλεται στον εγκαλούμενο τουλάχιστον 
πέντε πλήρεις ημέρες πριν από την ημέρα της ακρόασης. 

5. Το Συμβούλιο μπορεί, κατά περίπτωση, να καλεί τα 
πρόσωπα της προηγούμενης παραγράφου να υποβά¬ 
λουν μέσα σε ορισμένη προθεσμία γραπτό υπόμνημα 
σχετικά με τις παραβάσεις, για τις οποίες εγκαλούνται. 

Άρθρο 13 

Αναβολή ή Διακοπή της συζήτησης 

1. Η αναβολή της συζήτησης ενός θέματος της ημερή¬ 
σιας διάταξης μπορεί να αποφασιστεί είτε αυτεπαγγέλ- 
τως, ύστερα από πρόταση του Προέδρου ή μέλους, είτε 
ύστερα από σχετικό αίτημα του εγκαλούμενου προσώ¬ 
που, εφόσον συντρέχει σοβαρός λόγος και γνωστοποιη¬ 
θεί εγκαίρως στο Συμβούλιο. Στη δεύτερη περίπτωση η 
αναβολή αποφασίζεται για μία μόνο φορά. 

2. Η συζήτηση αναβάλλεται υποχρεωτικά, εάν κάποιο 

από τα μέλη δεν έχει κλητευθεί νομίμως, εκτός και εάν πα- 
ρίσταται και δεν αντιλέγει. 

3. Σε κάθε περίπτωση αναβολήςτης συζήτησης, το Συμ¬ 
βούλιο ορίζει νέα συζήτηση για την οποία κλητεύονται μό¬ 
νο τα μέλη που απούσιαζαν κατά τη συνεδρίαση ή δεν εί¬ 
χαν κλητευθεί νομίμως. 

Άρθρο 14 

Τήρηση πρακτικών - Δημοσιότητα 

1. Για τις συνεδριάσεις της Ολομέλειας συντάσσονται 
πρακτικά από υπάλληλο της γραμματείας, που έχει επι- 
φορτισθεί με το έργο αυτό με ευθύνη του Προέδρου. Τα 
πρακτικά τηρούνται σε ειδικό αρχείο του Συμβουλίου με 
ευθύνη του ίδιου γραμματέα. 

2. Στα πρακτικά της Ολομέλειας αναφέρονται ιδίως τα 
ονόματα και η ιδιότητα των παρισταμένων, ο τόπος και ο 
χρόνος της συνεδρίασης, τα θέματα που συζητήθηκαν 
καθώς και η εισήγηση επ' αυτών, με συνοπτική αλλά πε¬ 
ριεκτική αναφορά στο περιεχόμενό τους, οι απόψεις των 
εγκαλούμενων τρίτων ή άλλων προσώπων που τυχόν 
έχουν κληθεί να παράσχουν πληροφορίες για τα εξεταζό¬ 
μενα θέματα, οι απόψεις των μελών για το κάθε θέμα, η 
μορφή και τα αποτελέσματα της ψηφοφορίας και οι απο¬ 
φάσεις που έχουν ληφθεί. Καταγράφεται επίσης η άποψη 
των μελών που μειοψήφησαν. Τυχόν διαφοροποιήσεις ως 
προς την αιτιολογία της ψήφου καταγράφονται στα πρα¬ 
κτικά της συνεδριάσεως. 

3. Τα πρακτικά υπογράφονται από τον Πρόεδρο ή τον 
προεδρεύοντα Αντιπρόεδρο και από τον γραμματέα. 

4. Μετά την υπογραφή των πρακτικών αυτά, είναι προ¬ 
σιτά σε καθένα που έχει έννομο συμφέρον. Ομοίως οι 
αποφάσεις της Ολομέλειας, μετά την κοινοποίησή τους 
στα ενδιαφερόμενο μέρη είναι προσιτές σε καθένα που 
έχει έννομο συμφέρον. 

Άρθρο 15 

Συνεδριάσεις των Κλιμακίων 

1. Τα ειδικά Κλιμάκια του Συμβουλίου συνέρχονται σε 
τακτική συνεδρίαση στην έδρα του Συμβουλίου ύστερα 
από πρόσκληση του Αντιπροέδρου, με σκοπό τη διατύ¬ 
πωση εισήγησης των μελών προς την Ολομέλεια επί συ¬ 
γκεκριμένων θεμάτων. 

2. Ως προς τη διαδικασία πρόσκλησης των μελών, τη 
σύνθεση και τη λειτουργία των Κλιμακίων, τη συζήτηση 
των θεμάτων και τη λήψη των αποφάσεων ισχύουν όσα 
ορίζονται αντιστοίχως για την Ολομέλεια. 

3. Των Κλιμακίων προεδρεύει ο Αντιπρόεδρος του Συμ¬ 
βουλίου, και τούτου κωλυομένου, το πρώτο μέλος αυτού. 
Στην περίπτωση αυτή, προς συγκρότηση του Κλιμακίου 
ως τρίτο μέλος καλείται, το μετά το δεύτερο μέλος κατά 
τη σειρά του διορισμού του. 

ΚΕΦΑΛΑΙΟ Ε' 

Διάσκεψη - Ψηφοφορία - Απόφαση 

Άρθρο 16 

Διάσκεψη - Ψηφοφορία - Λήψη αποφάσεων 

1. Η ψήφος των μελών του Συμβουλίου είναι πάντοτε 
ονομαστική, φανερή και αιτιολογημένη (άρθρο 5 παρ. 6 
του Ν. 2863/2000). 

2. Οι αποφάσεις του Συμβουλίου λαμβάνονται με την 
απόλυτη πλειοψηφία των παρόντων μελών. Όταν διαμορ¬ 
φώνονται περισσότερες από δύο απόψεις, η ασθενέστε¬ 
ρη προσχωρεί σε μία από τις ισχυρότερες έως ότου δια¬ 


μορφωθεί πλειοψηφία (άρθρο 5 παρ. 6του Ν. 2863/2000). 
Σε κάθε περίπτωση, αν υπάρξει ισοψηφία, υπερισχύει η 
ψήφος του Προέδρου. 

3. Το μέλος που απέχει από την ψηφοφορία ή δίδει λευ¬ 
κή ψήφο θεωρείται απόν. 

4. Οι αποφάσεις του Συμβουλίου πρέπει να είναι πλή¬ 
ρως και ειδικά αιτιολογημένες και να τελούν σε πλήρη 
αντιστοιχία με το περιεχόμενο των πρακτικών που τηρή¬ 
θηκαν για την αντίστοιχη συνεδρίαση (άρθρο 5 παρ. 7του 
Ν. 2863/2000). 

5. Ο εισηγητής, που δεν είναι μέλος του Συμβουλίου, 
δεν δύναται να παρακολουθεί την διάσκεψη αυτού. Το 
Συμβούλιο μπορεί κατά τη διάσκεψη να καλέσει τους ει¬ 
σηγητές της υπόθεσης προς παροχή πληροφοριών ή δι¬ 
ευκρινίσεων επί των στοιχείων του φακέλου. 

6. Αν η συζήτηση της υπόθεσης διαρκεί περισσότερο 
από μία συνεδριάσεις, η απόφαση λαμβάνεται από τα μέ¬ 
λη που μετέχουν στηντελευταία συνεδρίαση, αφού προη¬ 
γουμένως τα μέλη, τα οποία δεν μετείχαν στις προηγού¬ 
μενες συνεδριάσεις, ενημερωθούν ως προς τα ουσιώδη 
σημεία των κατ’ αυτές συζητήσεων. Η ενημέρωση πρέπει 
να προκύπτει από δήλωση των μελών αυτών, η οποία και 
καταχωρείται στα πρακτικά. 

Άρθρο 17 

Σύνταξη αποφάσεων 

1. Ο Πρόεδρος αναθέτει τη σύνταξη της απόφασης σε 
ένα ή περισσότερα μέλη του Συμβουλίου ή σε ειδικούς 
επιστήμονες ή λοιπό προσωπικό. Το έργο αυτό μπορεί να 
αναλάβει και ο ίδιος.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 2002 

Ο ΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην 1062564/1167/Α0006/8.7.2002 απόφαση του 
Υπουργού Οικονομίας και Οικονομικών, που δημοσιεύθη- 
κε στο ΦΕΚ 969/Β729.7.2002, γίνονται οι παρακάτω διορ¬ 
θώσεις σφαλμάτων: 

1. Στη σελίδα 3217 (ΦΕΚ969/Β'/29.7.2002), 

το εσφαλμένο: 

2. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Τροποποιούμε την 1012201/213/Α0006/1.2.1999 από¬ 
φαση του Υπουργού Οικονομικών (ΦΕΚ515/Β’) όπως αυ¬ 
τή τροποποιήθηκε και ισχύει, ως προς τις Οργανικές θέ¬ 
σεις Προσωπικού των ΔΥΟ, του κλάδου Εφοριακών, τις 
οποίες ανακαθορίζουμε ως εξής:» 

διορθώνεται στο ορθό: 

«2. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Τροποποιούμε την 1012201/213/Α0006/1.2.1991 από¬ 
φαση του Υπουργού Οικονομικών (ΦΕΚ515/Β’) όπως αυ¬ 
τή τροποποιήθηκε και ισχύει, ως προς τις Οργανικές θέ- 

σεις Προσωπικού των ΔΥΟ, του κλάδου Εφοριακών, τις 
οποίες ανακαθορίζουμε ως εξής» 

II.Στη σελίδα 13227 (ΦΕΚ969/Β729.7.2002), 
το εσφαλμένο: 


ΝΟΜΑΡΧΙΑ ΠΙΕΡΙΑΣ 


« 1 . 

Α'ΚΑΤΕΡΙΝΗΣ 

2 

18 

13 

12 

45 

2. 

Β' ΚΑΤΕΡΙΝΗΣ 

2 

23 

58 

16 

99 

3. 

ΑΙΓΙΝΙΟΥ 


4 

6 

6 

16 


ΣΥΝΟΛΟ 

4 

45 

77 

34 

160 


διορθώνεται στο ορθό: 
ΝΟΜΑΡΧΙΑ ΠΙΕΡΙΑΣ 


« 1 . 

Α'ΚΑΤΕΡΙΝΗΣ 

2 

18 

13 

12 

45 

2. 

Β' ΚΑΤΕΡΙΝΗΣ 

2 

23 

17 

16 

58 

3. 

ΑΙΓΙΝΙΟΥ 


4 

6 

6 

16 


ΣΥΝΟΛΟ 

4 

45 

36 

34 

119 


III. Στη σελίδα 13229 (ΦΕΚ969/Β729.7.2002) 
το εσφαλμένο: 

« ΠΕ&ΤΕμε Άρθρο 30 ΠΕ ΤΕ ΔΕ 

Βαθμό Δ/ντή Ν. 2523/97 

ΓΕΝΙΚΟ ΣΥΝΟΛΟ 325 24 4.119 3.228 3.191 10.887» 

διορθώνεται στο ορθό: 

« ΠΕ&ΤΕμε Άρθρο30 ΠΕ ΤΕ ΔΕ 

Βαθμό Δ/ντή Ν. 2523/97 

ΓΕΝΙΚΟ ΣΥΝΟΛΟ 325 24 4.119 3.187 3.191 10.846» 

(Από το Υπ. Οικονομίας και Οικονομικών) 

-♦- 

( 6 ) 

Στη ΔΥ1δ/71713/30.7.2002 απόφαση του Υπουργού 
Υγείας και Πρόνοιας, που δημοσιεύθηκε στο ΦΕΚ 1047/ 


9.8.2002 (τεύχος Β'), που αφορά τροποποίηση της 
ΔΥ1 δ/21414/10.12.1997 όμοιας γίνονται οι παρακάτω 
διορθώσεις σφαλμάτων: 

1. Από το εσφαλμένο: 

«7. Το γεγονός ότι ο Ξενοφώντας Γιαταγάνας δεν είναι 
πλέον Διευθυντής Ιατρικής Υπηρεσίας του Γενικού Νοσο¬ 
κομείου Αθηνών «Ο ΕΥΑΓΓΕΛΙΣΜΟΣ», 

στο ορθό: 

«7. Το γεγονός ότι ο Ξενοφώντας Γ ιαταγάνας δεν είναι 
πλέον μέλος ΔΕ Π» 

2. Από το εσφαλμένο στην πρώτη παράγραφο της από¬ 
φασης: 

«... διορίζουμε ως τακτικό μέλος, Δ/ντή Ιατρικής Υπηρε¬ 
σίας στο Συμβούλιο Κρίσης και Επιλογής Ιατρικού και 
Οδοντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν,Ι) ....», 

στο ορθό: 

«... διορίζουμε ως τακτικό μέλος ΔΕΠ στην ειδικότητα 
της Αιματολογίας στο Συμβούλιο Κρίσης και Επιλογής Ια¬ 
τρικού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν,Ι.)...». 

(Από το Υπ. Υγείας και Πρόνοιας) 
-♦- 

(7) 

Στο ΦΕΚ 1133/29.8.2002/τ.Β', στο οποίο δημοσιεύθηκε 
η 3303/1.7.2002 απόφαση του Γενικού Γραμματέα Περι¬ 
φέρειας Κεντρικής Μακεδονίας και αφορά την απόκτηση 
Ελληνικής Ιθαγένειας του ομογενούς αλλοδαπού Μπο- 
σταντζίδη Σάββα του Σαλικό (αυξ. αριθμ. 8), διορθώνεται 
το όνομα του ομογενούς αλλοδαπού από το εσφαλμένο 
«Σάββα» στο ορθό «Σάλβα». 

(Απάτην Περιφ. Κεντρ. Μακεδονίας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΙ.ςτ 

θ-ΙΤΙ3ίΙ: \Λ/θΐ3ΙΤΙ33ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιγο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θυΓΟ ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































